Diari Oficial de la Generalitat Valenciana


Sumari del DOGV 6284, del 08-06-2010 (2010/6492)

DECRET LLEI 3/2010, de 4 de juny, del Consell, de mesures urgents en matèria de retribucions en l'àmbit del sector públic valencià.
-----------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/dl/2010/06/04/3/dof/vci/html**

### Dades del document

Número de DOGV
:   6284

Data del DOGV
:   08-06-2010

Secció del DOGV
:   I. DISPOSICIONS GENERALS

Número del document
:   2010/6492


Data del document
:   04-06-2010

Organisme emissor
:   Conselleria d'Economia, Hisenda i Ocupació

Tipus de document
:   Decret llei

Anàlisi jurídica

 Descriptors 

:   * empresa pública
    * política d'austeritat
    * funció pública
    * legislació
    * remuneració del treball
    * funcionari
    * personal docent
    * reducció de salaris
    * universitat

DECRET LLEI 3/2010, de 4 de juny, del Consell, de mesures urgents en matèria de retribucions en l'àmbit del sector públic valencià. [2010/6492]  
Preàmbul  
El present decret llei es dicta en el marc del mandat que, amb el caràcter de bàsic, s'inclou en el Reial Decret Llei 8/2010, de 20 de maig, pel qual s'adopten mesures extraordinàries per a la reducció del dèficit públic.  
A este efecte, en el capítol I del reial decret llei mencionat s'inclouen tot un conjunt de disposicions dirigides a reduir la massa salarial del sector públic en un cinc per cent en termes anuals.  
A estes disposicions, el Govern de l'Estat les dota del caràcter de bàsiques a l'empara dels articles 149.13ª, 149.18ª i 156.1 de la Constitució. I, en este marc, el Consell està obligat a dictar, per raó del seu àmbit competencial estatutàriament reconegut, una norma, amb el rang de llei, que arreplegue, per al conjunt del personal al servici del sector públic valencià, una reducció salarial, ordenada entorn de criteris de progressivitat.  
Este context, i la circumstància que l'Estat ha determinat que la data d'inici de l'efectivitat de les mesures que ens ocupen fóra l'1 de juny d'enguany, és el que justifica el recurs a la figura del decret llei i a la modificació de la vigent Llei de Pressupostos que hi inclou.  
Per tot això, i a l'empara del que preveuen els articles 44, 49 i 50 de l'Estatut d'Autonomia de la Comunitat Valenciana, a proposta del conseller d'Economia, Hisenda i Ocupació i amb la deliberació prèvia del Consell, en la reunió del dia 4 de juny de 2010,  
DECRETE  
Article únic. Modificació de la Llei 13/2009, de 29 de desembre, de Pressupostos de la Generalitat per a l'exercici 2010  
U. Es fa una nova redacció dels apartats 3 i 4 de l'article 14 de la Llei 13/2009, de 29 de desembre, de Pressupostos de la Generalitat per a l'exercici 2010, que queden redactats de la manera següent:  
«3. D'acord amb el que disposa l'article 81.4 de la Llei Orgànica 6/2001, de 21 de desembre, d'Universitats, per a l'exercici 2010, el cost autoritzat per tots els conceptes retributius del personal docent funcionari i contractat, i del personal no docent, serà fixat, per a cada una de les universitats públiques dependents de la Generalitat, pel Consell, una vegada coneguts els crèdits matriculats en cada un dels ensenyaments oficials de les universitats mencionades, en data 31 de desembre de 2009. A este efecte, els imports corresponents a cada una de les universitats en concepte de cost autoritzat hauran d'incorporar, amb efectes d'1 de juny de 2010, la reducció del 5 per cent prevista en l'article 22.Dos.B) de la vigent Llei de Pressupostos Generals de l'Estat, en la redacció que en fa el Reial Decret Llei 8/2010, de 20 de maig, en el marc i amb l'abast previst per la normativa dictada per la Generalitat en la seua aplicació.  
4. La dotació que cada universitat fixe en els seus pressupostos 2010 per a la cobertura de les places i llocs del personal funcionari i contractat docent i investigador i del personal d'administració i servicis no podrà superar el cost autoritzat que establisca el Consell. En tot cas, la dotació que cada universitat fixe haurà de preveure, amb efectes d'1 de juny de 2010, la reducció prevista en l'apartat anterior».  
Dos. Es fa una nova redacció de l'apartat 1 de l'article 23 de la Llei 13/2009, de 29 de desembre, de Pressupostos de la Generalitat per a l'exercici 2010, que queda redactat de la manera següent:  
«1.A) Des de l'1 de gener de 2010 i fins al 31 de maig de 2010, les retribucions íntegres del personal al servici del sector públic valencià, incloses les que en concepte de paga extraordinària del mes de juny correspongueren en aplicació del que preveu l'article 23.2 de la Llei 11/2006, de 27 de desembre, de Pressupostos de la Generalitat per a l'exercici 2007, en els termes del que preveu l'apartat 1 de l'article 23 de la Llei 17/2008, de 29 de desembre, de Pressupostos de la Generalitat per a l'exercici 2009, no podran experimentar un increment global superior al 0,3 per cent respecte a les de l'any 2009, en termes d'homogeneïtat per als dos períodes de la comparació, tant pel que fa a efectius de personal com a la seua antiguitat.  
B) Amb efectes d'1 de juny de 2010, el conjunt de les retribucions de tot el sector públic a què es referix l'article 22 d'esta llei experimentarà una reducció del 5 per cent, en termes anuals, respecte a les vigents a 31 de maig de 2010».  
Tres. Es fa una nova redacció de l'article 24 de la Llei 13/2009, de 29 de desembre, de Pressupostos de la Generalitat per a l'exercici 2010, que queda redactat de la manera següent:  
«Article 24. Règim retributiu del personal del sector públic valencià sotmés a règim administratiu i estatutari  
1.A) Amb efectes d'1 de gener de 2010 i fins al 31 de maig de 2010, les quanties dels components de les retribucions del personal del sector públic valencià sotmés a règim administratiu i estatutari, sense perjuí del que s'establix en els articles següents en relació amb determinats càrrecs, llocs i col·lectius, seran les derivades de l'aplicació de les normes següents:  
a) Les retribucions bàsiques del personal al servici del sector públic valencià, que inclouen el sou i els triennis que corresponguen al grup o subgrup en què es trobe classificat el cos o escala a què pertanga el funcionari, queden fixades en les quanties següents, referides a dotze mensualitats:  
Grup/Subgrup Grup/Subgrup Sou (euros) Triennis  
Llei 7/2007 Llei 30/1984 (euros)  
A1 A 13.935,60 535,80  
A2 B 11.827,08 428,76  
B 10.264,44 373,68  
C1 C 8.816,52 322,08  
C2 D 7.209 215,28  
Agrupacions professionals   
(disposició addicional setena) E 6.581,84 161,64  
La paga extraordinària que ha de percebre en el mes de juny el personal inclòs en l'àmbit d'aplicació d'este article inclourà, a més de la quantia del complement de destinació o concepte equivalent mensual que corresponga, i al qual no s'aplicarà la reducció del 5 per cent, en termes anuals, establida, amb efectes d'1 de juny de 2010, en l'apartat 1.B) d'este article, les quanties en concepte de sou i triennis que s'arrepleguen en el quadre següent:  
Grup/Subgrup Grup/Subgrup Sou (euros) Triennis  
Llei 7/2007 Llei 30/1984 (euros)  
A1 A 1.161,30 44,65  
A2 B 985,59 35,73  
B 855,37 31,14  
C1 C 734,71 26,84  
C2 D 600,75 17,94  
Agrupacions professionals  
(disposició addicional setena) E 548,47 13,47  
Allò que s'ha indicat en el paràgraf anterior respecte del complement de destinació mensual o concepte equivalent, en funció del règim retributiu dels col·lectius a què este article siga d'aplicació, a incloure en la paga extraordinària del mes de juny de 2010, serà també aplicable als altres conceptes retributius que formen part de la paga extraordinària o que es paguen amb motiu d'esta.  
b) Les retribucions complementàries de caràcter fix i periòdic assignades als llocs de treball que ocupe experimentaran un creixement del 0,3 per cent respecte de les establides per a l'exercici de 2009, sense perjuí de l'adequació de les retribucions complementàries, quan siga necessari, per a assegurar que les assignades a cada lloc de treball guarden la relació procedent amb el contingut d'especial dificultat tècnica, dedicació, responsabilitat, perillositat o penositat del lloc.  
c) El conjunt de la resta de retribucions complementàries tindrà, així mateix, un creixement del 0,3 per cent respecte de les establides per a l'exercici de 2009, sense perjuí de les modificacions que es deriven de la variació del nombre d'efectius assignats a cada programa, del grau de consecució dels objectius fixats per a este i del resultat individual de la seua aplicació.  
B) Amb efectes d'1 de juny de 2010, les quanties dels components de les retribucions del personal del sector públic valencià sotmés a règim administratiu i estatutari, sense perjuí del que s'establix en els articles següents en relació amb determinats càrrecs, llocs i col·lectius, seran les derivades de l'aplicació de les normes següents:  
a) Les retribucions bàsiques del personal al servici del sector públic, que inclouen el sou i els triennis que corresponguen al grup o subgrup en què es trobe classificat el cos o escala a què pertanga el funcionari, i excloses les que es perceben en concepte de pagues extraordinàries, queden fixades en les quanties següents, referides a dotze mensualitats:  
Grup/Subgrup Grup/Subgrup Sou (euros) Triennis  
Llei 7/2007 Llei 30/1984 (euros)  
A1 A 13.308,60 511,80  
A2 B 11.507,76 417,24  
B 10.059,24 366,24  
C1 C 8.640,24 315,72  
C2 D 7.191 214,80  
Agrupacions professionals   
(disposició addicional setena) E 6.581,64 161,64  
La paga extraordinària del mes de desembre que corresponga en aplicació de l'article 23.2 de la Llei 11/2006, de 27 de desembre, de Pressupostos de la Generalitat per a l'exercici 2007, en els termes del que preveu l'apartat 1 de l'article 23 de la Llei 17/2008, de 29 de desembre, de Pressupostos de la Generalitat per a l'exercici 2009, inclourà, a més de la quantia del complement de destí o concepte equivalent mensual que corresponga una vegada practicada la reducció corresponent, les quanties en concepte de sou i triennis que s'arrepleguen en el quadre següent:  
Grup/Subgrup Grup/Subgrup Sou (euros) Triennis  
Llei 7/2007 Llei 30/1984 (euros)  
A1 A 623,62 23,98  
A2 B 662,32 24,02  
B 708,25 25,79  
C1 C 608,34 22,23  
C2 D 592,95 17,71  
Agrupacions professionals  
(Disposició addicional setena) E 548,47 13,47  
La resta dels complements retributius que integren la paga extraordinària o que es paguen amb motiu d'esta tindran la quantia que corresponga per aplicació del que disposa este apartat B).  
La paga extraordinària del mes de juny es regirà pel que disposa l'apartat 1.A) d'este article.  
b) Les retribucions complementàries de caràcter fix i periòdic assignades als llocs de treball que ocupe, la quantia de les quals anual experimentarà el percentatge de reducció necessari perquè resulte, en termes anuals, una minoració del 5 per cent del conjunt global de retribucions, respecte a les vigents a 31 de maig de 2010, a fi de complir el que preveu l'article 23.1.B) d'esta llei i el 22.Dos.B) de la vigent Llei de Pressupostos Generals de l'Estat.   
Tot això sense perjuí de l'adequació de les retribucions complementàries, quan siga necessària, per a assegurar que les assignades a cada lloc de treball guarden la relació procedent amb el contingut d'especial dificultat tècnica, dedicació, responsabilitat, perillositat o penositat del lloc.  
c) El conjunt de la resta de retribucions complementàries experimentarà, igualment, el percentatge de reducció necessari perquè resulte, en termes anuals, una minoració del 5 per cent del conjunt global de retribucions, respecte a les vigents a 31 de maig de 2010, a fi de complir el que preveu l'article 23.1.B) d'esta llei i el 22.Dos.B) de la vigent Llei de Pressupostos Generals de l'Estat, sense perjuí de les modificacions que es deriven de la variació del nombre d'efectius assignats a cada programa, del grau de consecució dels objectius fixats per a este i del resultat individual de la seua aplicació.  
d) No obstant el que disposa la lletra b) anterior, les retribucions complementàries fixes i periòdiques del grup E: Agrupacions professionals Llei 7/2007, pel que fa als complements de destí i específic, tindran una reducció amb caràcter personal de l'1 per cent.  
2. Els complements personals i transitoris i la resta de retribucions que tinguen caràcter anàleg, així com les indemnitzacions per raó del servici i gratificacions per servicis extraordinaris, es regiran pel que preveu l'article 23.6 de la present llei.  
3. Les quanties corresponents a la contribució individual al Pla de Pensions es regiran pel que preveu l'article 23.2 de la present llei.  
4. El que disposen els apartats anteriors ha d'entendre's en termes d'homogeneïtat per als dos períodes de la comparació, tant pel que fa a efectius de personal com a la seua antiguitat».  
Quatre. Es fa una nova redacció de l'article 27 de la Llei 13/2009, de 29 de desembre, de Pressupostos de la Generalitat per a l'exercici 2010, que queda redactat de la manera següent:  
«Article 27, Retribucions dels funcionaris de la Generalitat inclosos en l'àmbit d'aplicació del Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell, en els termes de la disposició final quarta de la Llei 7/2007, de 12 d'abril, de l'Estatut Bàsic de l'Empleat Públic  
1.A) Amb efectes d'1 de gener i fins al 31 de maig de 2010 i de conformitat amb el que establixen els articles 23.1.A) i 24.1.A) d'esta llei, les retribucions que han de percebre els funcionaris inclosos en l'àmbit d'aplicació del decret legislatiu a què es referix el títol del present article seran les següents:  
a) El sou i els triennis que corresponguen al grup o subgrup en què es trobe classificat el cos o escala a què pertanga el funcionari, d'acord amb les quanties referides a dotze mensualitats reflectides en l'article 24.1.A).a) d'esta llei.  
Les retribucions que han de percebre els funcionaris públics que estan referides als grups de titulació previstos en els articles 25 i 11 de la Llei 30/1984, de 2 d'agost, de Mesures per a la Reforma de la Funció Pública, i en el Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell, tindran la seua correspondència amb els grups i subgrups de classificació professional establits en l'article 76 i en la disposició transitòria tercera de la Llei 7/2007, de 12 d'abril, per la qual es va aprovar l'Estatut Bàsic de l'Empleat Públic, sense experimentar altres variacions que les derivades de la present llei.  
b) La paga extraordinària del mes de juny tindrà un import d'una mensualitat de sou i triennis, si és el cas, més el complement de destinació mensual que es perceba o concepte retributiu equivalent, d'acord amb el que establix l'article 24.1.A).a) d'esta llei.  
c) Amb efectes d'1 de gener de 2010 i fins al 31 de maig de 2010, el complement de destinació serà el corresponent al nivell del lloc de treball ocupat, d'acord amb les quanties següents, referides a dotze mensualitats:  
  
d) Els complements específics o conceptes anàlegs assignats als llocs de treball ocupats pel personal a què fa referència el present article experimentaran un creixement del 0,3 per cent respecte als establits per a l'exercici 2009.   
El complement específic anual es percebrà en catorze pagues iguals, de les quals dotze seran de percepció mensual i dues addicionals. A la paga addicional del mes de juny se li aplicarà el que disposa l'últim paràgraf de l'article 24.1.A.a) d'esta llei.  
B) Amb efectes d'1 de juny de 2010 i de conformitat amb el que establixen els articles 23.1.B) i 24.1.B) d'esta llei, les retribucions que han de percebre els funcionaris inclosos en l'àmbit d'aplicació del decret legislatiu a què es referix el títol del present article, seran les següents:  
a) El sou i els triennis que corresponguen al grup o subgrup en què es trobe classificat el cos o escala a què pertanga el funcionari, d'acord amb les quanties referides a dotze mensualitats reflectides en l'article 24.1.B).a) d'esta llei.  
Les retribucions que han de percebre els funcionaris públics que estan referides als grups de titulació previstos en els articles 25 i 11 de la Llei 30/1984, de 2 d'agost, de Mesures per a la Reforma de la Funció Pública, i en el Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell, tindran la seua correspondència amb els grups i subgrups de classificació professional establits en l'article 76 i en la disposició transitòria tercera de la Llei 7/2007, de 12 d'abril, per la qual es va aprovar l'Estatut Bàsic de l'Empleat Públic, sense experimentar altres variacions que les derivades de la present llei.  
b) La paga extraordinària del mes de desembre, la quantia de la qual es fixa d'acord amb el que establix l'article 24.1.B).a) d'esta llei.  
La paga extraordinària del mes de juny es regirà pel que disposa l'apartat 1.A) d'este article.  
c) Amb efectes d'1 de juny de 2010, el complement de destinació serà el corresponent al lloc de treball exercit, d'acord amb les quanties següents, referides a dotze mensualitats:  
  
d) Els complements específics o conceptes anàlegs assignats als llocs de treball ocupats pel personal a què es referix el present article, la quantia anual dels quals experimentarà el percentatge de reducció necessari perquè resulte, en termes anuals, una minoració del 5 per cent del conjunt global de retribucions, respecte a les vigents a 31 de maig de 2010, a fi de complir el que preveu l'article 23.1.B) d'esta llei i el 22.Dos.B) de la vigent Llei de Pressupostos Generals de l'Estat.  
El complement específic anual es percebrà en catorze pagues iguals, de les quals dotze seran de percepció mensual i dues addicionals. La paga addicional del mes de desembre serà del mateix import mensual que el complement específic mensual que corresponga en este període.  
Per a la resta de retribucions complementàries s'aplicarà la reducció prevista en l'article 24.1.B).c) d'esta llei.  
2. El complement de productivitat s'aplicarà, si és el cas, amb els criteris que establisca el Consell, a proposta de la conselleria que tinga assignades les competències en l'àrea d'hisenda, i per a aplicar-lo es tindrà en compte, en tot cas, el que preveu l'article 55.2.b) del Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell. A este efecte, s'autoritza la conselleria esmentada per a dotar, si és el cas, els crèdits globals destinats a atendre el complement mencionat, una vegada que el Consell haja fixat els criteris.  
En cap cas, les quanties assignades per complement de productivitat durant un període de temps originaran cap dret individual respecte a les valoracions o apreciacions corresponents a períodes successius.  
Cada conselleria concretarà, dins del crèdit total disponible per a este complement, una reducció, amb efectes d'1 de juny de 2010 i en termes anuals, del 5 per cent respecte dels crèdits autoritzats per al 2010.  
3. La concessió de gratificacions per servicis extraordinaris serà competència del Consell, a proposta de la conselleria que resulte afectada, amb informe previ favorable de la conselleria que tinga assignades les competències en matèria d'hisenda.  
4. Els complements personals de garantia i els transitoris quedaran absorbits per l'increment de les retribucions de caràcter general establit en la present llei, de tal forma que este sols es computarà en un 50 per cent del seu import, entenent que tenen eixe caràcter el sou referit a catorze mensualitats, el complement de destinació i l'específic. En cap cas, es consideraran els triennis, el complement de productivitat, les gratificacions extraordinàries ni les indemnitzacions per raó de servici.  
No obstant això, els complements personals transitoris i els de garantia seran absorbits, en còmput anual, per un import equivalent al 100 per cent de l'increment retributiu, quan siga com a conseqüència del canvi de grup, nivell, lloc de treball, o de qualsevol altre increment retributiu que afecte el lloc de treball o el grup de pertinença.  
Únicament es procedirà al reconeixement de nous complements personals, que en tot cas tindran el caràcter de transitoris, per al manteniment de les retribucions calculades en còmput anual, en els supòsits de classificació inicial en la Generalitat com a conseqüència de transferències, així com els que es puguen reconéixer com a conseqüència d'un pla d'ordenació de recursos humans.  
5. El que disposen els apartats anteriors s'haurà d'entendre sense perjuí de l'adequació de les retribucions complementàries, de caràcter fix i periòdic, quan siga necessari, per a assegurar que les assignades a cada lloc de treball guarden la relació procedent amb el contingut d'especial dificultat tècnica, dedicació, responsabilitat, perillositat o penositat del lloc.  
6. D'acord amb el que preveu l'article 23.1.B) d'esta llei, l'òrgan competent en l'àrea d'hisenda podrà modificar la quantia dels crèdits destinats a atendre el complement de productivitat i altres incentius al rendiment, per a adequar-la al nombre d'efectius assignats a cada programa i al grau de consecució dels objectius fixats a este.  
7. Als afectes del que disposa l'article 23.8 d'esta llei, amb caràcter previ a qualsevol negociació que implique modificació de condicions retributives, i independentment que implique o no creixement real del capítol I, i de la naturalesa consolidable o no de la despesa afectada per esta, s'haurà de sol·licitar de la conselleria que tinga assignades les competències en l'àrea d'hisenda l'autorització oportuna, que haurà de tindre en compte, en tot cas, les disponibilitats pressupostàries existents en el programa pressupostari al qual es trobe adscrit el lloc o els llocs de treball les retribucions dels quals es pretén modificar. Els crèdits de personal, pressupostàriament consignats, no implicaran necessàriament reconeixement de drets ni modificacions de plantilles pressupostàries».  
Cinc. Es fa una nova redacció de l'article 28 de la Llei 13/2009, de 29 de desembre, de Pressupostos de la Generalitat per a l'exercici 2010, que queda redactat de la manera següent:  
«Article 28. Retribucions del personal al servici de les institucions sanitàries  
1.A).a) Amb efectes d'1 de gener i fins al 31 de maig de 2010, el personal inclòs en l'àmbit d'aplicació de la Llei 55/2003, de 16 de desembre, de l'Estatut Marc del Personal Estatutari dels Servicis de Salut, percebrà les retribucions bàsiques i el complement de destinació en les quanties assenyalades als dits conceptes en els articles 24.1.A) i 27.1.A), respectivament, d'esta llei.  
b) Amb efectes d'1 de gener i fins al 31 de maig de 2010, l'import de les retribucions corresponents als complements específics que estiguen assignats al dit personal experimentarà un increment del 0,3 per cent respecte a l'aprovat per a l'exercici de 2009, sense perjuí, si és el cas, del que preveu l'article 27.5 d'esta llei.  
c) Amb efectes d'1 de gener i fins al 31 de maig de 2010, l'import de les retribucions corresponents als complements de carrera professional i desenvolupament professional que tinguen reconeguts el personal que té la condició de personal sanitari d'acord amb el que disposa el Decret 71/1989, de 30 de maig, del Consell, experimentarà un increment del 0,3 per cent respecte a l'aprovat per a l'exercici 2009.  
B).a) Amb efectes d'1 de juny de 2010, el personal inclòs en l'àmbit d'aplicació de la Llei 55/2003, de 16 de desembre, de l'Estatut Marc del Personal Estatutari dels Servicis de Salut, percebrà les retribucions bàsiques i el complement de destinació en les quanties assenyalades als dits conceptes en els articles 24.1.B) i 27.1.B), respectivament, d'esta llei.  
b) Amb efectes d'1 de juny de 2010, l'import de les retribucions corresponents als complements específics que estiguen assignats al dit personal experimentarà una reducció en els mateixos termes i condicions que la prevista en l'article 27.1.B.d) d'esta llei, sense perjuí, si és el cas, del que preveu l'article 27.5 d'esta llei.  
c) Igualment, amb efectes d'1 de juny de 2010, l'import de les retribucions corresponents als complements de carrera professional i desenvolupament professional que tinguen reconeguts el personal que té la condició de personal sanitari d'acord amb el que disposa el Decret 71/1989, de 30 de maig, del Consell, experimentarà la reducció prevista en l'article 24.1.B).c) d'esta llei.  
d) Per a la resta de retribucions complementàries també s'aplicarà la reducció prevista en l'article 24.1.B.c) d'esta llei.  
2. D'acord amb les dotacions pressupostàries que es prevegen anualment, el personal que té la condició de personal sanitari conforme al que disposa el Decret 71/1989, de 30 de maig, del Consell, i que preste servicis en els centres i institucions sanitàries dependents de la conselleria que tinga assignades les competències en matèria de sanitat, podrà percebre una productivitat variable, que respondrà a la ponderació dels paràmetres següents: ús eficient dels recursos, qualitat assistencial, accessibilitat i grau d'implicació en activitats pròpies de l'organització.  
En tot cas, les quantitats que perceba cada persona per este concepte seran de coneixement públic del personal de la institució sanitària on preste servicis, així com dels qui exercisquen la representació sindical del personal mencionat. La quantificació dels paràmetres, la fixació dels criteris de distribució i, si és el cas, la seua modificació, s'establirà mitjançant acord del Consell. La quantia individual del complement de productivitat es fixarà mitjançant resolució de la persona que tinga assignada la titularitat de la conselleria amb competències en matèria de sanitat.  
Sense perjuí d'això, la conselleria amb competències en matèria de sanitat concretarà, dins del crèdit total disponible per a este complement, una reducció, amb efectes d'1 de juny de 2010, i en termes anuals, del 5 per cent respecte dels crèdits autoritzats per al 2010.  
D'acord amb el que preveu l'article 23.1.B) d'esta llei, la conselleria amb competències en matèria d'hisenda podrà modificar la quantia dels crèdits destinats a atendre el complement de productivitat i altres incentius al rendiment, per a adequar-la al nombre d'efectius assignats a cada programa i al grau de consecució dels objectius fixats a este.  
3. Els complements personals de garantia, els transitoris i tots aquells complements que no obeïsquen a retribucions de caràcter general, inclòs el complement de productivitat compensatòria, que puga tindre reconeguts el personal que té la condició de personal sanitari conforme al que disposa el Decret 71/1989, de 30 de maig, del Consell, es regularan, quant a l'increment anual aplicable, pel que preveuen els articles 23 i 24 d'esta llei, i quant al règim d'absorció pel que preveu l'article 27 d'esta llei. A este efecte, el complement de productivitat compensatòria serà absorbit, en còmput anual, per un import equivalent al 100 per cent de l'increment retributiu, quan siga com a conseqüència del canvi de grup, nivell, lloc de treball, carrera professional, desenvolupament professional o qualsevol altre increment retributiu que afecte el lloc de treball, grup de pertinença, o el grau de carrera o desenvolupament professional.  
4. El personal llicenciat o diplomat en alguna de les titulacions recollides en els articles 6 i 7 de la Llei 44/2003, de 21 de novembre, d'Ordenació de les Professions Sanitàries, que ocupen llocs en l'administració al servici de la Generalitat, ja siga en la conselleria que tinga assignades les competències en matèria de sanitat o en alguna de les seues entitats autònomes, per als quals s'incloga com a requisit estar en possessió d'alguna de les dites titulacions, tindrà la consideració de personal sanitari conforme al que disposa el Decret 71/1989, de 30 de maig, del Consell».  
Sis. Es fa una nova redacció de l'article 30 de la Llei 13/2009, de 29 de desembre, de Pressupostos de la Generalitat per a l'exercici 2010, que queda redactat de la manera següent:  
«Article 30. Règim retributiu del personal laboral del sector públic valencià  
1. Als efectes d'esta llei, s'entén per massa salarial el conjunt de les retribucions salarials i extrasalarials i les despeses d'acció social meritades durant l'exercici 2009 pel personal laboral del sector públic valencià, amb el límit de les quanties informades favorablement per la conselleria que tinga assignades les competències en l'àrea d'hisenda per al dit exercici pressupostari, i se n'exceptua, en tot cas:  
a) Les prestacions i indemnitzacions de la Seguretat Social.  
b) Les cotitzacions al sistema de la Seguretat Social a càrrec de l'entitat ocupadora.  
c) Les indemnitzacions corresponents a trasllats, suspensions o acomiadaments.  
d) Les indemnitzacions o suplits per despeses que haja realitzat la persona empleada.  
2.A) Amb efectes d'1 de gener i fins al 31 de maig de 2010, la massa salarial del personal laboral no podrà experimentar un creixement global superior al 0,3 per cent respecte de l'establida per a l'exercici 2009, comprés en el dit percentatge el de tots els conceptes, sense perjuí del que puga derivar-se de la consecució dels objectius assignats a cada conselleria, empresa o entitat mitjançant l'increment de la productivitat o la modificació dels sistemes d'organització del treball o classificació professional.  
B) Amb efectes d'1 de juny de 2010, la massa salarial del personal laboral, tenint en compte el que disposa l'article 23.1.B) d'esta llei, experimentarà la reducció conseqüència d'aplicar-li la minoració, amb efectes d'1 de juny de 2010, en un 5 per cent de les quanties de cada un dels conceptes retributius que integren la nòmina i que els corresponga percebre segons els convenis col·lectius que siguen aplicables, i d'acord amb el que disposa l'article 23.1.B) d'esta llei, comprés en este percentatge el de tots els conceptes salarials, sense perjuí del que disposa l'article 24.1.A) en allò relatiu a la paga extraordinària del mes de juny de 2010, i del que es puga derivar de la consecució dels objectius assignats a cada conselleria, empresa o entitat per mitjà de l'increment de la productivitat o modificació dels sistemes d'organització del treball o classificació professional.  
En el supòsit que a 1 de juny de 2010 no haja finalitzat la negociació col·lectiva per a aplicar l'increment retributiu establit en l'article 23.1.A) d'esta llei, la minoració del 5 per cent sobre els conceptes retributius a què es referix el paràgraf anterior s'aplicarà sobre les actualitzades a 1 de gener de 2010 d'acord amb l'increment previst en la vigent llei de pressupostos.  
Sense perjuí de l'aplicació directa i individual en la nòmina del mes de juny de 2010 de la reducció a què es referixen els paràgrafs anteriors, la distribució definitiva d'esta podrà alterar-se en els seus àmbits corresponents per mitjà de la negociació col·lectiva sense que, en cap cas, d'això puga derivar-se un increment de la massa salarial com a conseqüència de l'aplicació de les mesures recollides en els punts anteriors.  
Idèntica reducció tindran, amb efectes d'1 de juny de 2010, les quanties dels conceptes retributius percebuts pel personal laboral d'alta direcció, el no acollit a conveni col·lectiu i la resta del personal directiu no inclòs en l'àmbit d'aplicació de l'article 25 d'esta llei.   
No obstant el que disposen els paràgrafs anteriors, esta reducció no s'aplicarà al personal laboral les retribucions per jornada completa del qual no abaste 1,5 vegades el salari mínim interprofessional fixat pel Reial Decret 2030/2009, de 30 de desembre.  
3. Les variacions de la massa salarial bruta es calcularan en termes d'homogeneïtat per als dos períodes objecte de la comparació, tant pel que fa als efectius de personal i la seua antiguitat com al règim privatiu de treball, jornada, hores extraordinàries efectuades i altres condicions laborals, i es computaran per separat les quantitats que corresponguen a les variacions d'estos conceptes.  
4. El que preveuen els paràgrafs anteriors representa el límit màxim de massa salarial, la distribució i aplicació individual de la qual es produirà a través de la negociació col·lectiva. L'autorització de la massa salarial serà requisit previ per a l'inici de les negociacions de convenis o acords col·lectius que se subscriguen en l'any 2010, i a càrrec d'ella s'hauran de satisfer la totalitat de les retribucions del personal laboral derivades de l'acord corresponent i totes les que es meriten al llarg de l'any expressat.  
5. Abans de l'1 de març de 2010, els distints òrgans de l'administració de la Generalitat amb competències en matèria de personal, les entitats autònomes, les societats mercantils i els ens de dret públic hauran de sol·licitar, a la conselleria que tinga assignades les competències en l'àrea d'hisenda, l'autorització corresponent de massa salarial, aportant a l'efecte la certificació de les retribucions salarials satisfetes i meritades en el 2009. La massa salarial que, si és el cas, s'autoritze per al 2010, i que necessàriament haurà d'incorporar la reducció derivada del que preveu l'apartat 2.B) del present article, es tindrà en compte per a determinar, en termes d'homogeneïtat, els crèdits corresponents a les retribucions del personal laboral afectat.  
6. Quan es tracte de personal no subjecte a conveni col·lectiu, les retribucions del qual estiguen determinades en tot o en part per mitjà de contracte laboral, s'hauran de comunicar a la conselleria que tinga assignades les competències en l'àrea d'hisenda les retribucions satisfetes i meritades durant 2009, i se li s'aplicarà, amb efectes d'1 de juny de 2010, el que disposa l'article 23.1.B) d'esta llei.  
7. Les indemnitzacions o altres compensacions d'este personal no podran experimentar creixements superiors als que s'establixen, amb caràcter general, per al personal funcionari de la Generalitat».  
Set. S'incorporen dos nous paràgrafs finals a l'article 31.6 de la Llei 13/2009, de 29 de desembre, de Pressupostos de la Generalitat per a l'exercici 2010, que queden redactats de la manera següent:  
«No obstant el que preveuen els paràgrafs anteriors, i exclusivament pel que fa a les retribucions del personal laboral i no funcionari de les entitats de dret públic dependents de la Generalitat, amb efectes d'1 de juny de 2010, a la quantia resultant d'aplicar el límit del 7 per cent de la massa salarial establit per al càlcul del pagament del concepte de productivitat, se li aplicarà la reducció d'un 5%, prevista en l'article 23.1.B) d'esta llei.  
A este efecte, la conselleria competent en matèria d'hisenda efectuarà les retencions, en els crèdits oportuns, que, a este efecte, li comuniquen els òrgans competents de cada una de les entitats afectades».  
DISPOSICIONS ADDICIONALS  
Primera. De les retribucions dels alts càrrecs i assimilats i del personal eventual  
1. Amb efectes d'1 de juny de 2010, i en termes anuals, les retribucions de les persones que ocupen llocs d'alts càrrecs del Consell, de l'administració de la Generalitat i del sector públic valencià, es reduïxen en els percentatges següents:  
President: 15%.  
Vicepresident i consellera/conseller: 15%.  
Secretària autonòmica/secretari autonòmic i assimilats: 10%.  
Sotssecretària/sotssecretari i assimilats: 9%.  
Directora o director general i assimilats: 8%.  
2. Amb efectes d'1 de juny de 2010, i en termes anuals, les retribucions del personal directiu, que no tinga la consideració d'alt càrrec o assimilat, de les persones jurídiques que conformen el sector públic valencià, entenent com a tal, als efectes del present apartat, les incloses en l'article 5 del Text Refós de la Llei d'Hisenda Pública de la Generalitat, siga quina siga la seua naturalesa jurídica, es reduiran entre un 15% i un 8%, en funció de les seues retribucions efectives a 31 de maig de 2010.  
La conselleria que tinga assignades les competències en l'àrea d'hisenda serà l'òrgan competent per a fixar el percentatge concret de reducció a què es referix el paràgraf anterior.   
3. Amb efectes d'1 de juny de 2010, i en termes anuals, les retribucions del personal eventual a què es referix l'article 29 de la vigent Llei de Pressupostos de la Generalitat es reduiran en els mateixos termes i condicions que les recollides en el present decret llei per al personal funcionari de la Generalitat inclòs en l'àmbit d'aplicació del Text Refós de la Llei de la Funció Pública Valenciana, aprovat per Decret Legislatiu de 24 d'octubre de 1995, del Consell.   
4. S'autoritza els òrgans competents de l'administració de la Generalitat i de les persones jurídiques afectades perquè efectuen les regularitzacions que siguen necessàries per a fer efectiu el que preveu la present disposició addicional.  
Segona. De les institucions a què es referix l'article 20.3 de l'Estatut d'Autonomia de la Comunitat Valenciana  
La conselleria que tinga assignades les competències en l'àrea d'hisenda efectuarà, en les partides pressupostàries corresponents, les retencions que, a este efecte, li comuniquen la Sindicatura de Comptes, el Consell Valencià de Cultura, el Síndic de Greuges, el Consell Jurídic Consultiu de la Comunitat Valenciana, l'Acadèmia Valenciana de la Llengua i el Comité Econòmic i Social i que es deriven dels acords que estes institucions prenguen per a reduir les retribucions dels seus membres i del personal al seu servici.  
Tercera. Règim de regularització  
En el cas que alguna de les reduccions de les retribucions que ha de percebre el personal afectat per este decret llei, per raons tècniques, no es puga implementar en la nòmina del mes de juny, s'autoritza els òrgans competents de l'administració de la Generalitat i de les persones jurídiques afectades perquè efectuen les regularitzacions que siguen necessàries.  
Quarta. Dels acords i pactes  
Amb efectes d'1 de juny de 2010, se suspenen parcialment tots els acords i pactes sindicals firmats en l'àmbit del personal funcionari i estatutari, i del laboral, al servici del sector públic valencià, en els termes necessaris per a la correcta aplicació del present decret llei, i en concret, les mesures de caràcter econòmic.  
Cinquena. De les transferències a les universitats  
La conselleria competent en l'àrea d'hisenda efectuarà, en les línies de subvencions incloses en l'annex II de la Llei 13/2009, de 29 de desembre, de Pressupostos de la Generalitat per a l'exercici 2010, les retencions necessàries per a l'efectiva aplicació del que establix l'article 14 de la llei esmentada.  
Sisena. Dels centres concertats  
S'autoritza la conselleria amb competències en l'àrea d'educació perquè, en aplicació del mandat inclòs en el paràgraf primer, in fine, de l'article 11.2 de la Llei 13/2009, de 29 de desembre, de Pressupostos de la Generalitat per a l'exercici 2010, adopte les mesures necessàries perquè, amb efectes d'1 de juny de 2010 i en termes anuals, el pagament de les retribucions als professors de centres concertats s'ajuste, d'acord amb els criteris de reducció arreplegats en el present decret llei, al del professorat homòleg dels centres públics.  
Setena. Normes especials  
El que disposa la Llei 13/2009, de 29 de desembre, de Pressupostos de la Generalitat per a l'exercici 2010, en la redacció que fa el present decret llei en allò relatiu a la reducció salarial, no s'aplicarà al personal laboral de les societats mercantils a què fa referència l'article 22.c) de la llei esmentada, llevat que per negociació col·lectiva les parts decidisquen la seua aplicació.  
Vuitena. De les taules retributives  
El Consell, mitjançant acord i en el termini de 15 dies des de l'entrada en vigor del present decret llei, donarà publicitat de les taules retributives aplicables al personal inclòs en l'àmbit d'aplicació de l'article 24 de la Llei 13/2009, de 29 de desembre, de Pressupostos de la Generalitat per a l'exercici 2010.  
Novena. Del personal en formació, personal de quota i zona i personal de cossos sanitaris locals  
1. Les retribucions de caràcter fix i periòdic del personal en formació al servici de les institucions sanitàries es reduiran un 5 per cent en còmput anual, amb efectes d'1 de juny de 2010.  
2. Les retribucions del personal de quota i zona experimentaran una reducció, en còmput anual, del 5 per cent amb efectes d'1 de juny de 2010.  
3. El personal de cossos sanitaris locals continuarà percebent les mateixes retribucions que durant el mes de maig de 2010, amb una reducció del 5 per cent respecte a les quanties percebudes en eixe mes.  
Desena. Retribucions del personal al servici de l'administració de justícia competència de la Generalitat  
El personal al servici de l'administració de justícia, pertanyent als cossos i escales de metges forenses, de secretaris de justícia de pau, de gestió processal i administrativa, de tramitació processal i administrativa i d'auxili judicial, competència de la Generalitat, percebrà les retribucions bàsiques i el complement general del lloc o concepte anàleg en les quanties previstes en l'article 32.Tres A) i B) de la Llei 26/2009, de 23 de desembre, de Pressupostos Generals de l'Estat per al 2010, en la redacció que en fa el Reial Decret Llei 8/2010, de 20 de maig.  
El complement de productivitat d'este personal experimentarà una reducció, amb efectes d'1 de juny de 2010, i en termes anuals, del 5 per cent respecte dels crèdits autoritzats per al 2010.  
A la resta de retribucions complementàries no mencionades en els apartats anteriors s'aplicarà la reducció prevista en l'article 24.1.B.c) de la Llei 13/2009, de 29 de desembre, de Pressupostos de la Generalitat per a l'exercici 2010.  
DISPOSICIÓ TRANSITÒRIA  
Única. Complements personals i transitoris  
Amb efectes d'1 de juny de 2010, els complements personals i transitoris i la resta de retribucions que tinguen caràcter anàleg al que fa referència l'article 23 de la vigent Llei de Pressupostos, es mantindran en les mateixes quanties que a 1 de gener de 2010.  
DISPOSICIÓ DEROGATÒRIA  
Única. Derogació normativa  
Queden derogades totes les disposicions del mateix rang o inferior que s'oposen al que establix este decret llei.  
DISPOSICIONS FINALS  
Primera. Habilitació per al desplegament reglamentari  
Es faculta el Consell per a dictar totes les disposicions que siguen necessàries per al millor desplegament i aplicació del present decret llei.  
Segona. Supletorietat  
La normativa estatal continguda en el capítol I, «Mesures en matèria d'ocupació pública», del Reial Decret Llei 8/2010, de 20 de maig, pel qual s'adopten mesures extraordinàries per a la reducció del dèficit públic, regirà amb caràcter supletori a este decret llei i, si és el cas, al seu desplegament reglamentari.  
Tercera. Entrada en vigor  
El present decret llei entrarà en vigor el mateix dia de la publicació en el Diari Oficial de la Comunitat Valenciana.  
València, 4 de juny de 2010  
El president de la Generalitat,  
FRANCISCO CAMPS ORTIZ  
El conseller d'Economia, Hisenda i Ocupació,  
GERARDO CAMPS DEVESA


Còpia Permalink ELI